**Тэма: “Імяніны лялькі Каці”**

**Праграмны змест (І п-па):** вучыць дзяцей спакойна садзіцца за стол, выходзіць з-за яго; развіваць уменне правільна карыстацца чайнай лыжкай, сурвэткай; выхоўваць культуру харчавання.

**Праграмны змест (ІІ п-па):** вучыць дзяцей сервіраваць стол, выконваць абавязкі дзяжурнага; развіваць уменне ўстаноўліваць прычынна-выніковыя сувязі паміж прадметам і яго празначэннем (цукерка – цукерніца, торт -- тортніца); выхоўваць спачуванне, правілы паводзін за сталом.

**Матэрыял:** лялька Каця, торт, тортніца, цукеркі, цукерніца, чайны посуд, сурвэткі, абрус

**Ход заняткаў**

**І.** За дзвярамі чуецца плач лялькі.

- Хто гэта тут плача? Як цябе завуць, дзяўчынка? (Лялька шэпча на вуха выхавацелю).

- А чаго ты плачаш? Хто цябе пакрыўдзіў? (Ніхто не крыўдзіў. Проста ў мяне няма сяброў. Я заўсёды адна. А сёння ў мяне дзень нараджэння, а мяне ніхто нават не павіншуе).

- А ты заходзь да нас, заставайся з намі і ў цябе будзе шмат сяброў.

**К/гульня “Давайце пазнаёмімся”**

(Дзеці ў крузе, лялька з усімі знаёміцца, вітаецца).

**ІІ.** – Вось мы і пазнаёміліся. А цяпер давайце павіншуем Кацю з днём нараджэння. Як вас віншуюць вашы бацькі? (Адказы дзяцей).

* Звычайна ў такі дзень пякуць торт, купляюць цукеркі, пячэнне і арганізуюць святочны стол. Давайце і мы зробім такое свята для Каці.
* **Сюжэтна-ролевая гульня** **“Пачастуем ляльку Кацю”**

(Двое дзяцей – гаспадары, пам. выхавацеля – прадавец, астатнія дзеці -- госці).

Дзеці-госці разам з выхавацелем ідуць у магазін за тортам, цукеркамі, пячэннем. Гаспадары накрываюць на стол: абрус, сурвэткі, талеркі, кубкі, лыжкі, цукерніца. Заходзяць дзеці, вітаюцца.

* Перш, чым сесці за стол, трэба памыць рукі (імітацыя рухаў).
* А цяпер паглядзіце, як гаспадыня і гаспадар засервіравалі стол (вызначаем недахопы).
* Торт трэба пакласці ў тортніцу, цукеркі ў цукерніцу, пячэнне на талерку для пячэння. (Замацаваць словы тортніца, цукерніца з дзецьмі ІІ п-пы).
* Вось цяпер можна садзіцца за сталы. Толькі запомніце, што першай трэба даць месца нашай госці – ляльцы Каці, затым заступіць месца дзяўчынкам, потым сядуць хлопчыкі. Хлопчыкі дапамагаюць дзяўчынкам адсунуць крэслы. (Дзеці садзяцца за сталы).
* Каця, віншуем цябе з Днём нараджэння і смачна ўсім есці. (Звяртаю ўвагу на позу за сталом, на локці, на ўменне карыстацца чайнай лыжкай, сурвэткай. Пасля яды дзеці дзякуюць, устаюць і ставяць крэслы на свае месцы).

**ІІІ. Карагодная гульня “Каравай”**

(Адно дзіця з лялькай у крузе, астатнія ідуць па кругу, вымаўляючы тэкст. На апошнія словы перадаюць ляльку сябру).

Як на Каціны імяніны

Іспяклі мы каравай:

Вось такой вышыны,

Вось такой ніжыны

Вось такой шырыны,

Вось такой вужыны.

Каравай, каравай,

Каго хочаш выбірай.

Дзеці ІІ п-пы дапамагаюць пам. выхавацеля прыбраць са стала.